ZEN วิ่งเฉียด 7% แรงสุดรอบ 8 เดือน ลุ้นไตรมาส 3 พลิกกำไร-มาตรการรัฐหนุน
ZEN วิ่งเฉียด 7% แรงสุดรอบ 8 เดือน ลุ้นไตรมาส 3 พลิกกำไร-มาตรการรัฐหนุน ล่าสุดอยู่ที่ 10.90 บาท บวก 0.70 บาท หรือ 6.86% มูลค่าซื้อขาย 9.92 ล้านบาท
ZEN วิ่งเฉียด 7% แรงสุดรอบ 8 เดือน ลุ้นไตรมาส 3 พลิกกำไร-มาตรการรัฐหนุน ล่าสุดอยู่ที่ 10.90 บาท บวก 0.70 บาท หรือ 6.86% มูลค่าซื้อขาย 9.92 ล้านบาท
6 พ.ย. 2563

ผู้สื่อข่าวรายงานว่า ราคาหุ้น บริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 15.25 น. อยู่ที่ 10.90 บาท บวก 0.70 บาท หรือ 6.86% สูงสุดที่ 10.90 บาท ต่ำสุดที่ 10.20 บาท ด้วยมูลค่าซื้อขาย 9.92 ล้านบาท ทั้งนี้ราคาหุ้นปรับตัวขึ้นสูงสุดในรอบ 8 เดือน นับตั้งแต่ราคาหุ้นอยู่ที่ 11 บาท เมื่อวันที่ 19 ก.พ.2563

ด้านบล.โนมูระ พัฒนสิน ระบุในบทวิเคราะห์ มุมมองบวกมากขึ้นต่อภาพธุรกิจ แม้ Covid-19 จะเปลี่ยนพฤติกรรมผู้บริโภคไปมาก แต่ก็นำมาซึ่งการเค้นประสิทธิภาพองค์กรสูงสุดทั้งลดรายจ่าย เพิ่มประสิทธิภาพทำงาน ปิดสาขาขาดทุน เป็นการเปลี่ยนโครงสร้างต้นทุนอย่างสิ้นเชิง
ทั้งนี้คาดผลประกอบการจะฟื้นไวและพลิกมาทำกำไรได้ในไตรมาส 3/63 ที่ 25 ล้านบาท และคาดกำไรอีก 3 ไตรมาสจากนี้ หรือไตรมาส 4/63 ถึงไตรมาส 2/64 ยังเห็นการเติบโตที่ดีเมื่อเทียบจากปีก่อนไปตลอด
นอกจากนี้มีการปรับประมาณการกำไรปี 2563-2565 ขึ้นเฉลี่ย 31% จากการคุมต้นทุนที่ดีกว่าคาด แม้กำไรยังไม่กลับไปสู่ระดับปกติก่อน Covid-19 ซึ่งราคาช่วงนั้น 12-14 บาท แต่ ณ ระดับปัจจุบัน ยังมี Valuation gap ที่ลงทุนได้ จากผลประกอบการเริ่มฟื้นตัว มองเป็นจุดซื้อกลับและปรับเพิ่มคำแนะนำเป็น “ซื้อ” ราคาเป้าหมายใหม่ที่ 11.5 บาท (เดิม 9 บาท)
ส่วนบล.ฟินันเซีย ไซรัส ระบุในบทวิเคราะห์ แนะนำ “ถือ” หุ้น  ZEN ราคาเป้าหมาย 10 บาทต่อหุ้น โดยคาดผลการดำเนินงาน ไตรมาส 3/63 พลิกมีกำไรเล็กน้อย 29 ล้านบาท จากขาดทุนในไตรมาส 2/63 โดย SSSG คาดติดลบน้อยลงเป็น 20% เมื่อเทียบจากปีก่อน แต่ยังเป็นตัวเลขที่สูง อย่างไรก็ตาม Gross Margin คาดฟื้นตัวจากการคุมต้นทุน
ส่วนแนวโน้มไตรมาส 4/63 จะทยอยฟื้นตัวต่อและได้อานิสงส์จากช้อปดีมีคืน แตะปรับลดประมาณการกำไรปี 2563 ลงเป็นขาดทุน 65 ล้านบาท และคาดกลับมามีกำไร 120 ล้านบาทในปี 2564